KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. január 19-i ülésére)

TÁRGY: OPAUSZKINÉ LAKOS HENRIETTE LAKÁSBÉRLETI JOGVISZONYÁNAK

                MEGHOSSZABBÍTÁSA

Kiskőrös Város Önkormányzata 2004. január 12. napjától 2009. január 10. napjáig bérbe adta Opauszkiné Lakos Henriette, a KTKT Egységes Iskola és Szakiskola Batthyány utcai Napközi Otthonos Tagóvoda óvodapedagógusa részére, a Petőfi S. ú. 3, sz. II. e. 10. ajtószám alatti lakást, majd az intézmény főigazgatója kérésére, a Képviselő-testület határozata alapján, a lakásbérleti jogviszony 2011. január 10. napjáig meghosszabbításra került.

A KTKT Egységes Iskola és Szakiskola főigazgatója kérte a lakásbérleti jogviszony ismételt meghosszabbítását, mivel Opauszkiné Lakos Henriette pedagógiai munkájára a következő években is számít.

Opauszkiné Lakos Henriette is kérte a szerződés meghosszabbítását. Kérelmét azzal indokolta, hogy gyermeke tanulmányainak finanszírozása miatt lakásproblémáját más módon nem tudja megoldani.

Az önkormányzat lakásrendelete 8. § (3) bekezdése szerint: „A Képviselő-testület a lakásbérleti jogviszonyt – különösen indokolt esetben – legfeljebb két alkalommal, alkalmanként legfeljebb 2 évi időtartamra meghosszabbíthatja.”

Figyelemmel arra, hogy az intézményvezető a továbbiakban is foglalkoztatni kívánja Opauszkiné Lakos Henriettét, aki lakásproblémáját más módon nem tudja megoldani, javasolom a lakásbérleti jogviszony két évvel, de legfeljebb az intézménynél fennálló és a Kiskőrösön lévő tagintézményben végzett munkaviszonya időtartamára meghosszabbítani.

Kiskőrös, 2011. január 5.


Domonyi László sk.


polgármester

HATÁROZAT-TERVEZET

A Képviselő-testület Opauszkiné Lakos Henriettének, a Kiskőrös, Petőfi S. ú. 3. sz. II. e. 10. ajtószám alatti 1,5 szoba összkomfortos, 49 m2 nagyságú önkormányzati lakásra vonatkozó lakásbérleti jogviszonyát két éves időtartamra, de legfeljebb a KTKT Egységes Iskola és Szakiskolánál fennálló és a Kiskőrösön lévő tagintézményében végzett munkaviszonya időtartamára meghosszabbítja.

